**การรายงานผลการดำเนินงานตามเกณฑ์ AUN-QA ของหลักสูตรที่หน่วยงานเกี่ยวข้อง**

**AUN-QA 6 Academic Staff Quality**

**ผลการดำเนินงาน**

**4. Competences of academic staff are identified and evaluated *[3]***

สถานพัฒนาคณาจารย์มีกระบวนการในการดำเนินงานโดย มีการแต่งตั้งคณะทำงานพัฒนาแบบประเมินการสอนของอาจารย์โดยนักศึกษาเป็นผู้ประเมิน เพื่อพัฒนาแบบประเมินการสอนให้มีความทันสมัย และสอดคล้องตามเป้าประสงค์ในการใช้เป็นเครื่องมือมาตรฐานเพื่อระบุถึงสมรรถนะด้านการสอนของคณาจารย์ในมหาวิทยาลัยเทคโนโลยีสุรนารีที่พึงประสงค์ การพัฒนาและนำไปใช้ประเมินการสอนในทุกภาคการศึกษาตามขั้นตอนมาตรฐานการดำเนินงานการประเมินการสอน จากนั้น ดำเนินการตามขั้นตอนโดยกำหนดข้อมูลบันทึกชั่วโมงสอนและกำหนดแบบประเมินการสอนแต่ละรายวิชา ดำเนินการประชาสัมพันธ์กิจกรรมการประเมินการสอน และให้ความรู้แก่นักศึกษาเกี่ยวกับการประเมินการสอนโดยแจกคู่มือขั้นตอนการประเมินการสอนแก่นักศึกษา และประชาสัมพันธ์ในช่องทางต่าง ๆ อาทิ E-mail Facebook เป็นต้น เมื่อกระบวนการประเมินการสอนประจำภาคการศึกษาแล้วเสร็จมีการวิเคราะห์ผลการประเมิน และคัดกรองข้อมูลผลการประเมินเบื้องต้น ประกอบด้วย (1) วิเคราะห์ผลการประเมินรายบุคคล (2) สรุปผลการประเมินแต่ละรายวิชาประจำภาคการศึกษา (3) วิเคราะห์ผลการประเมินผู้สอนที่มีผลการประเมินต่ำกว่าเกณฑ์ที่กำหนด และ (4) วิเคราะห์ผลการประเมินผู้สอนที่มีผลการประเมินสูงในแต่ละสาขาวิชา เพื่อการนำข้อมูลรายงานต่อผู้ที่เกี่ยวข้องในการนำไปใช้ประโยชน์ จากนั้นเพื่อให้ข้อมูลดังกล่าวเป็นประโยชน์ในการบริหารจัดการการศึกษา ของมหาวิทยาลัย สถานพัฒนาคณาจารย์ได้ ทำการสรุปผลและนำเสนอข้อมูลการประเมินการสอนแต่ละรายวิชา (ในรูปของแนวโน้มผลการประเมินย้อนหลัง 9 ภาคการศึกษา) ในการประชุมประเมินภารกิจการจัดการเรียนการสอนประจำภาคการศึกษา เพื่อให้ผู้ที่เกี่ยวข้องพิจารณานำไปใช้ประโยชน์ต่อไป

**5. Training and developmental needs of academic staff are identified and activities are implemented to fulfil them [8]**

1. สถานพัฒนาคณาจารย์ใช้แบบสำรวจความต้องการของคณาจารย์ในการเข้าร่วมกิจกรรมอบรม สัมมนา เสวนา เพื่อพัฒนาศักยภาพในการปฏิบัติงานของคณาจารย์ มหาวิทยาลัยเทคโนโลยีสุรนารี และนำมาจัดทำแผนปฏิบัติการการอบรมเพื่อพัฒนาประสิทธิภาพการสอนของคณาจารย์ ประจำปีงบประมาณ พ.ศ. 2559 (ต.ค. 58 – ก.ย. 59) และ ปีงบประมาณ พ.ศ. 2560 (ต.ค. 59 – ก.ย. 60)
2. มีการดำเนินกิจกรรมการพัฒนาคณาจารย์ตามแผนปฏิบัติการในปีงบประมาณ พ.ศ. 2559 – 2560 ดังนี้
	1. มีการจัดกิจกรรมพัฒนาคณาจารย์ให้เข้าใจในบทบาทในการพัฒนานักศึกษาให้มีทักษะการเรียนรู้สอดคล้องกับการศึกษาในศตวรรษที่ 21 โดยเรียนเชิญวิทยากรจากภายนอกมาให้ความรู้ความเข้าใจกับคณาจารย์
	2. นอกจากนี้ยังมีการจัดกิจกรรมที่สนับสนุนให้คณาจารย์ที่มีผลงานดีเด่นเข้ามามีส่วนร่วมในการพัฒนาคณาจารย์ได้แลกเปลี่ยนเรียนรู้ มีความรู้และเข้าใจถึงวิธีการเรียนการสอนเพื่อที่คณาจารย์จะได้นำไปใช้ในการจัดการเรียนการสอน และสร้างกระบวนการเรียนรู้อย่างมีประสิทธิภาพ
	3. จัดให้มีการศึกษาดูงานนอกสถานที่ โดยมีวัตถุประสงค์เพื่อให้คณาจารย์ได้แลกเปลี่ยนประสบการณ์การจัดกิจกรรมการเรียนการสอน การใช้นวัตกรรมเพื่อการเรียนรู้ด้วยตนเองโดยศึกษาดูงาน ณ สถาบันนวัตกรรมการเรียนรู้ (Institute for Innovative Learning) มหาวิทยาลัยมหิดล ต.ศาลายา อ.พุทธมณฑล จ.นครปฐม เมื่อวันที่ 2 พฤศจิกายน 2559 โดยมีผู้บริหาร คณาจารย์ และเจ้าหน้าที่ที่สนใจเข้าร่วมศึกษาดูงาน จำนวนทั้งสิ้น 36 คน
3. ในการดำเนินการจัดกิจกรรมในแต่ละครั้งสถานพัฒนาคณาจารย์ได้จัดทำแบบประเมินความพึงพอใจเพื่อให้ผู้เข้าร่วมกิจกรรมได้แสดงความคิดเห็น เพื่อที่สถานพัฒนาคณาจารย์จะได้รวบรวมและนำไปปรับปรุงในการจัดกิจกรรมในครั้งต่อไปอาทิ การกำหนดปฏิทินกิจกรรม “การให้คำแนะนำในการขอตำแหน่งทางวิชาการ” ที่มีช่วงเวลาการจัดกิจกรรมที่แน่นอนให้คณาจารย์ทราบล่วงหน้าตั้งแต่ต้นปี งบประมาณ ทำให้สามารถเลือกช่วงเวลาที่เหมาะสมเพื่อเข้าร่วมกิจกรรมได้
4. ฝ่ายพัฒนาการสอนและสนับสนุนการเรียนรู้โดยสถานพัฒนาคณาจารย์ได้มีการจัดการที่มีประสิทธิภาพรวมทั้งผลตอบแทนและการได้รับการยอมรับซึ่งดำเนินการตามยุทธศาสตร์การจัดการศึกษามีคุณภาพได้มาตรฐานสากล โดยวางแผนการพัฒนาหลักสูตรอบรมอาจารย์ STARS (SUT Teaching Academics Recognition Scheme) ร่วมกับสถาบัน The Higher Education (HEA), UK ที่ได้รับการรับรองแล้ว เพื่อส่งเสริมความก้าวหน้าและสมรรถนะด้านการสอนของอาจารย์มหาวิทยาลัยเทคโนโลยีสุรนารีที่มีคุณภาพได้มาตรฐานสากลตามกรอบมาตรฐานวิชาชีพของ UKPSF (The UK Professional Standard Framework) สถานพัฒาคณาจารย์จัดกิจกรรมอบรมเชิงปฏิบัติการ ตามแผนการอบรมหลักสูตร STARS ในปีงบประมาณ พ.ศ. 2560 (ต.ค.59 – ก.ย. 60) จำนวน 2 ครั้ง ดังนี้

 ครั้งที่ 1 จัดกิจกรรมอบรมเชิงปฏิบัติการ “HEA Fellowship workshop” เมื่อวันที่ 5 มกราคม 2560 ให้แก่คณาจารย์ เพื่อเข้ารับการรับรองสมรรถนะด้านการสอน ในระดับ Senior Fellow และ Fellow โดยทำหน้าที่เป็น Peer Mentors Leader (PML) ซึ่งให้คำปรึกษา และให้ข้อเสนอแนะแก่คณาจารย์ใหม่ที่จะเข้ารับการอบรมเชิงปฏิบัติการในครั้งที่ 2

 ครั้งที่ 2 จัดกิจกรรมอบรมเชิงปฏิบัติการ “STARS Workshop” ในช่วงวันที่ 1-5 พฤษภาคม 2560 ให้แก่คณาจารย์ใหม่ จำนวนทั้งสิ้น 29 คน เพื่อเข้ารับการรับรองสมรรถนะด้านการสอนตาม UKPSF ในระดับ Associate Fellow

1. สถานพัฒนาคณาจารย์มีการกำหนดกิจกรรมหลังจากเข้ารับการอบรมหลักสูตร STARS ดังนี้

 5.1 ติดตามการจัดทำ Teaching Philosophy Statement (TPS) และกำหนดวันเข้าสังเกตการณ์สอนครั้งที่ 1 (ภายใน 1 สัปดาห์หลังการอบรม)

* 1. สังเกตการณ์สอนครั้งที่ 1 และให้คำแนะนำ (ภายใน 3 สัปดาห์หลังการอบรม)
	2. ติดตามการจัดทำ (ร่าง) เอกสารการขอรับรองสมรรถนะด้านการสอน ในระดับ Associate Fellowship (AFHEA) และกำหนดวันเข้าสังเกตการณ์สอนครั้งที่ 2 (ภายใน 4 สัปดาห์หลังการอบรม)
	3. สังเกตการณ์สอนครั้งที่ 2 และให้คำแนะนำ (ภายใน 6 สัปดาห์หลังการอบรม)

 5.5 ติดตามการจัดทำเอกสารการขอรับรองสมรรถนะด้านการสอน ในระดับ AFHEA ฉบับสมบูรณ์ (Reflective Account of Practice: RAP) ให้ข้อเสนอแนะ และนำส่งเอกสารแก่ผู้อ้างอิงเพื่อเขียน Referee Report

 5.6 ตรวจสอบคุณภาพของหลักสูตร โดยสถานพัฒนาคณาจารย์จัดกิจกรรมการประเมิน (Review Panel) โดยคณาจารย์กลุ่ม PML และผู้แทนจากสถาบัน HEA เป็นผู้ประเมิน

 5.7 พิจารณารับรองสมรรถนะด้านการสอนในระดับ Associate Fellow โดยคณะกรรมการพิจารณารับรองสมรรถนะด้านการสอนตาม UKPSF ของมหาวิทยาลัยเทคโนโลยีสุรนารี (Steering Committee) ภายในเดือนกรกฎาคม 2560

**6.Performance management including rewards and recognition is implemented to motivate and support education, research and service [9]**

1. ตามที่มหาวิทยาลัยให้ความสำคัญในภารกิจด้านการเรียนการสอน ฝ่ายพัฒนาการสอนและสนับสนุนการเรียนรู้โดยสถานพัฒนาคณาจารย์ได้มีการจัดการที่มีประสิทธิภาพรวมทั้งผลตอบแทนและการได้รับการยอมรับซึ่งดำเนินการตามยุทธศาสตร์การจัดการศึกษามีคุณภาพได้มาตรฐานสากล โดยวางแผนการพัฒนาหลักสูตรอบรมอาจารย์ STARS (SUT Teaching Academics Recognition Scheme) ร่วมกับสถาบัน The Higher Education (HEA), UK ที่ได้รับการรับรองแล้ว เพื่อส่งเสริมความก้าวหน้าและสมรรถนะด้านการสอนของอาจารย์มหาวิทยาลัยเทคโนโลยีสุรนารีที่มีคุณภาพได้มาตรฐานสากลตามกรอบมาตรฐานวิชาชีพของ UKPSF (The UK Professional Standard Framework) สถานพัฒาคณาจารย์จัดกิจกรรมอบรมเชิงปฏิบัติการ ตามแผนการอบรมหลักสูตร STARS จำนวน 2 ครั้ง ดังนี้

 ครั้งที่ 1 จัดกิจกรรมอบรมเชิงปฏิบัติการ “HEA Fellowship workshop” ให้แก่คณาจารย์ เพื่อเข้ารับการรับรองสมรรถนะด้านการสอน ในระดับ Senior Fellow และ Fellow โดยทำหน้าที่เป็น Peer Mentors Leader (PML) ซึ่งให้คำปรึกษา และให้ข้อเสนอแนะแก่คณาจารย์ใหม่ที่จะเข้ารับการอบรมเชิงปฏิบัติการในครั้งที่ 2

 ครั้งที่ 2 จัดกิจกรรมอบรมเชิงปฏิบัติการ “STARS Workshop” ให้แก่คณาจารย์ใหม่ เพื่อเข้ารับการรับรองสมรรถนะด้านการสอนตาม UKPSF ในระดับ Associate Fellow

1. ในการตรวจสอบคุณภาพของหลักสูตรสถานพัฒนาคณาจารย์จัดกิจกรรมการประเมิน (Review Panel) โดยคณาจารย์กลุ่ม PML และผู้แทนจากสถาบัน HEA เป็นผู้ประเมิน และมีการรับรองสมรรถนะด้านการสอนในระดับ Associate Fellow ต่อคณะกรรมการพิจารณารับรองสมรรถนะด้านการสอนตาม UKPSF ของมหาวิทยาลัยเทคโนโลยีสุรนารี (Steering Committee) ซึ่งมหาวิทยาลัยได้เล็งเห็นถึงความเสียสละ ทุ่มเท เพื่อการพัฒนาคุณภาพการเรียนการสอนของมหาวิทยาลัย จึงได้จัดให้มีการมอบรางวัลให้แก่คณาจารย์ที่ผ่านการรับรองสมรรถนะด้านการสอนในระดับต่างๆ (Senior Fellow /Fellow และ Associate Fellow) อีกทั้ง สถานพัฒนาคณาจารย์มีการส่งเสริมให้คณาจารย์ที่ผ่านการรับรองสมรรถนะด้านการสอนตาม UKPSF ในระดับต่าง ๆ เข้ามามีส่วนร่วมในการพัฒนาคณาจารย์ของมหาวิทยาลัย ร่วมแลกเปลี่ยนเรียนรู้ในกิจกรรมการพัฒนาวิชาชีพอย่างต่อเนื่องที่สถานพัฒนาคณาจารย์จัดขึ้นในลำดับต่อไป
2. การกลั่นกรองคัดเลือกพนักงานดีเด่น สายวิชาการด้านการสอน มหาวิทยาลัยเทคโนโลยีสุรนารี

 3.1 มหาวิทยาลัยเทคโนโลยีสุรนารี แต่งตั้งคณะกรรมการคัดเลือกพนักงานดีเด่น มหาวิทยาลัยเทคโนโลยีสุรนารี และฝ่ายพัฒนาการสอนและสนับสนุนการเรียนรู้ทำหน้าที่คณะอนุกรรมการกลั่นกรองคัดเลือกพนักงานดีเด่นสายวิชาการด้านการสอน เพื่อพิจารณาคัดเลือกบุคคลที่เหมาะสมและจัดทำเกณฑ์และวิธีการคัดเลือกของผู้สมควรได้รับการคัดเลือก เสนอต่อคณะกรรมการคัดเลือกพนักงานดีเด่น มหาวิทยาลัยเทคโนโลยีสุรนารี

 3.2 ประชาสัมพันธ์ การเสนอชื่อพนักงานดีเด่น สายวิชาการด้านการสอน มหาวิทยาลัยเทคโนโลยีสุรนารี และเชิญสำนักวิชา คณาจารย์ นักศึกษา ศิษย์เก่า ให้เสนอชื่ออาจารย์ที่สมควรได้รับการคัดเลือก พร้อมส่งประวัติ และผลงานของผู้ที่ได้รับการเสนอชื่อ

 3.3 สำนักวิชา เสนอรายชื่ออาจารย์ในสังกัด ทั้ง 2 ประเภท คือ กลุ่มผู้มีประสบการณ์การสอนในสถาบัน อุดมศึกษา ตั้งแต่ 3 – 10 ปี และกลุ่มผู้มีประสบการณ์การสอนในสถาบัน อุดมศึกษาเกิน 10 ปีขึ้นไป ตามเงื่อนไขที่กำหนด

 3.4 คณะอนุกรรมการฯ จะดำเนินการพิจารณาผลงานโดยพิจารณาจากเอกสารซึ่งจะพิจารณาครอบคลุมถึงผลงานในอดีตที่ผ่านมา สภาพงานในปัจจุบัน (เอกสารข้อมูลประวัติและผลงานของผู้ที่ได้รับการเสนอชื่อ)

 3.5 คณะอนุกรรมการฯ จะทำการคัดเลือกผู้ที่มีคุณสมบัติเหมาะสมที่ได้รับรางวัลพนักงานดีเด่นสายวิชาการด้านการสอน เสนอต่อคณะกรรมการคัดเลือกพนักงานดีเด่น มหาวิทยาลัยเทคโนโลยีสุรนารี เพื่อพิจารณา

 3.6 มหาวิทยาลัยประกาศผลการคัดเลือก

 3.7 พิธีมอบรางวัล ในวันสถาปนามหาวิทยาลัยเทคโนโลยีสุรนารี

 3.8 พนักงานดีเด่นสายวิชาการด้านการสอน จะได้รับเชิญให้เข้าร่วมเป็นวิทยากรในงานประชุม อบรม สัมมนา และเสวนาที่เกี่ยวข้องกับการพัฒนาคณาจารย์

**แหล่งที่มา :** ฝ่ายพัฒนาการสอนและสนับสนุนการเรียนรู้ โดยสถานพัฒนาคณาจารย์